El Mercat Municipal l’Almara de Burjassot organitza una nova “Nit al Mercat”
2025-07-24

Comptant amb la col·laboració de CEMEF, dependent de la Regidoria de Promoció Econòmica, dirigida per Roc Senent, l’Associació de Comerciants del Mercat, CODEMER, ja ho té tot preparat perquè dissabte que ve 6 de maig les veïnes i els veïns de Burjassot degusten, a preus assequibles, els productes que ofereixen en els seus llocs.

Aqueixa nit, a partir de les 21 hores, tornen les “Nits al Mercat”, la campanya de dinamització dels llocs del Mercat Municipal l’Almara que té com a objectiu donar a conéixer els productes que ofereixen cuinant-los i preparant-los en el moment per a la seua degustació i, com s’ha assenyalat, a preus assequibles perquè els assistents puguen provar-los tots.

Brioixeria, tapes, fritades, embotit, hamburgueses…tots els plats imaginables es poden degustar en aquesta nit gastronòmica del Mercat Municipal.